ચિત્ એટલે ચેતના. જે આંખોને જોવાની શક્તિ અને કાનને શ્રવણશક્તિ આપે છે. જે જગતના તમામ જીવોમાં પરમ ચેતનાના અંશ તરીકે વ્યાપ્ત છે. તમારા કુટુંબીજનો, મિત્રો કે સાથીઓ જોડે તો સરળતાથી ચેતનાનો સંબંધ અનુભવાય. થોડા અભ્યાસ પછી તમે પશુપંખીઓ, પતંગિયા, કીટકો, વૃક્ષો, જમીન, જળ, પવન, સૂર્ય, ચંદ્ર વગેરે દરેક સાથે ચેતનાનો તાર જોડાયેલો લાગશે. કલ્પના કરો કે આવા દિવ્ય તત્ત્વોના સંયોજનથી તમારું વ્યક્તિત્વ ઘડાયું છે! આ વાત વારંવાર મનમાં મમળાવતા રહો!